Da Coburger Raum ghert seit da Christianisierung vo Frankn und Thüringen, woi erstmois um 768, bis zua Eiführung vo da Reformation 1524 zum Bistum Würzburg. Danach war de Ståd üba vei Jåhrhunderte a fast ohne Ausnahm protestantische Ståd.  Vorherrschend war des lutherische Bekenntnis. 1910 warn üba 96 Prozent da Bevölkerung Mitglied vo da evangelischen Landeskirch. Oberhaupt da Landeskirch war da jeweilige Herzog vo Sachsen-Coburg ois "summus episcopus". Der hat unta andam de Kirchenregierunga ernennt. De geistliche Leitung ham de Superintendentn mit Sitz in Coburg ghabt. Nåch da Vereinigung vo Coburg mit Bayern schliaßt si 1921 de Evangelische Landeskirche Coburg da Evangelischen-Lutherischen Landeskirch vo Bayern oo. Innerhalb dera Landeskirch is  Coburg Sitz vom mit üba 82.000 Mitglieda greßten Dekanat in Bayern.